
Soodustuse määramine teede ja tänavate sulgemise maksule

(Narva Kangelaste 11b mänguväljaku ehitamine) 

1. Asjaolud ja menetluse käik

04.06.2013.a. esitas OÜ Vivocard Plus (reg.kood 10291056) Narva Linnavalitsusele taotluse, milles palub vabastust teede ja tänavate sulgemise maksust seoses Narva Kangelaste 11b mänguväljaku ehitustööde teostamisega. Tööde teostamise aeg 01.07.2013 – 26.07.2013.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada OÜ Vivocard Plus (reg.kood 10291056) teede ja tänavate sulgemise maksust ajavahemikul 01.07.2013 – 26.07.2013 seoses Narva Kangelaste 11b mänguväljaku ehitustööde teostamisega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks OÜ Vivocard Plus (reg.kood 10291056) 
4.2. Korraldus jõustub seadusega sätestatud korras. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

